વડાપ્રધાન મનમોહન સિંહે ભારતીય નૌસેનાની સબમરિન આઇએનએસ સિંધુરક્ષકના નુકસાન પર આજે ભારે શોક વ્યક્ત કર્યો હતો. આ દુર્ઘટનામાં 18 સૈનિકો માર્યા જવાની શંકા વ્યક્ત કરવામાં આવી રહી છે. પોતાના ભાષમાં મનમોહન સિંહે જણાવ્યું કે અમને ગંભીર દુ:ખ છે કે આપણે ગઇકાલે એક ગંભીર દુર્ઘટનામાં સબમરિન આઇએનએસ સિંધુરક્ષકને ગુમાવી દીધું છે. આ ઘટના એટલા માટે પણ દુ:ખદાયક છે કેમ કે નૌસેનાએ તાજેતરમાં જ બે મોટી સફળતા પ્રાપ્ત કરી હતી.પહેલી સફળતા પરમાણુ સબમરિન આઇએનએસ અરિહંત અને બીજી સફળતા વિમાનવાહક જહાજ આઇએનએસ વિક્રાંત છે.